Diari Oficial de la Generalitat Valenciana


Sumari del DOGV 1550, del 24-05-1991 (1991/901353)

Resolució del Conseller d'Obres Públiques, Urbanisme i Transports de dia 4 d'abril de 1991 per la qual s'aprova definitivament el Programa d'Actuació Urbanística per a l'àrea núm. 3 del Sòl Urbanitzable no Programat, av. de França.
---------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/1991/04/04/(3)/dof/vci/html**

### Dades del document

Número de DOGV
:   1550

Data del DOGV
:   24-05-1991

Secció del DOGV
:   I. DISPOSICIONS GENERALS

Número del document
:   1991/901353


Data del document
:   04-04-1991

Organisme emissor


Tipus de document
:   Resolució

Descriptors 

:   * València
    * pla d'urbanisme
    * terreny edificable

Resolució del Conseller d'Obres Públiques, Urbanisme i Transports de dia 4 d'abril de 1991 per la qual s'aprova definitivament el Programa d'Actuació Urbanística per a l'àrea núm. 3 del Sòl Urbanitzable no Programat, av. de França.  
Vist l'expedient del Programa d'Actuació Urbanística de l'avinguda de França i  
Vist que el document ha estat formulat per iniciativa particular després de l'adjudicació per concurs d'acord amb allò que disposa l'article 215 i següents del Reglament de Gestió Urbanística.  
Vist que fou aprovat inicialment i provisionalment per l'Ajuntament de València en sessions plenàries de 10 de gener i 14 de març de 1991 respectivament.  
Vist que el dia 2 d'abril el Consell Metropolità de l'Horta va emetre el corresponent informe en sentit favorable i s'han complert, en la tramitació de les actuacions, les prescripcions legals amb submissió de l'expedient a la preceptiva informació pública.  
Vist que la Comissió Territorial d'Urbanisme en la sessió del dia 3 d'abril de 1991 informà favorablement sobre les actuacions.  
Atés que el document s'ajusta a les previsions fixades en les bases del concurs i en l'acord d'adjudicació d'aquest.  
Atés que també es compleixen en les previsions del Pla General d'Ordenació Urbana.  
Atés que la documentació i determinacions del projecte s'ajusten a allò previst en l'article 16 de la Llei del Sòl, 72, 136 i 139 del Reglament de Planejament i des del 213 fins al 223 del Reglament de Gestió Urbanística.  
Atés que el projecte permet la urbanització i integració en el teixit urbà d'un sector estratègic en el desenvolupament urbanístic de la ciutat de València, i que la iniciativa particular executarà les necessàries i costoses obres d'urbanització que requereix la correcta execució d'aquesta zona, i que s'ha utilitzat el procediment legalment correcte, adjudicació per concurs en Sòl No Urbanitzable Programat, per a operacions d'aquesta classe.  
Vistes les competències que aquest Conseller té d'acord amb els articles 40 i 41 de la Llei del Sòl i el Decret 137/90 del Consell de la Generalitat Valenciana, resolc:  
Aprovar definitivament el Programa d'Actuació Urbanística per a l'àrea núm. 3 del Sòl Urbanitzable No Programat, avinguda de França.  
Contra aquesta resolució que no esgota la via administrativa es pot interposar recurs de reposició davant aquest conseller en el termini d'un mes, comptador des de l'endemà de la publicació de la resolució, abans del contenciós administratiu davant la sala contenciosa administrativa del Tribunal Superior de Justícia de la Comunitat Valenciana. Aquest últim recurs s'haurà d'interposar en el termini de dos mesos des de la publicació de la resolució del recurs de reposició, si aquesta fóra expressa, o en el termini d'un any des de la data d'interposició de l'esmentat recurs de reposició, si no fóra motiu de resolució; tot açò sense perjudici de la interposició de qualsevol altre recurs que s'estime procedent.  
València, 4 d'abril de 1991. - El Conseller d'Obres Públiques, Urbanisme i Transports: Eugenio Burriel de Orueta.


Còpia Permalink ELI